Ako už bolo spomenuté v ostatných hodnoteniach, ubytovaniu chýba súkromie. Posteľ je hneď za sklenými dverami, takže máte pocit, že spíte na chodníku. Teplota ubytovania bola pre nás dobrá, ale bol tam len malý ohrievač, ktorý keď bol zapnutý vydával hlasný zvuk. Príchod bol bezkontaktný, čo bola pre nás výhoda. Avšak žiaľ po príchode nás na izbe čakala neumytá podlaha, zaschnuté jedlo na jedálenskom stole, smrad z kúpeľne kde neustále vytekala voda. Kúpeľňa nebola vetraná, tak isto ani celý Loft sa nedal vyvetrať. Bol tam silný zápach. Ubytovanie sme museli opustiť predčasne. Poloha ubytovania je dobrá, ale hostiteľ musí s priestorom niečo urobiť , aby sme ho naozaj mohli volať "Krásny Loft".